L'11 de noviembre, disputoron unatro partiu contra a selezión de Bolivia con una gran espectativa por poder ganar a trobada, ya que se chugaba contra un rival que dica o momento nunca eba puesto sumar un punto en Buenos Aires en tota a suya istoria. O marcador lo ubrió l'equipo visitante dezaga d'una error de Martín Demichelis, que Marcelo Martins aproveitó abanzando-lo y furtando-le a pilota en l'aria archentina. Messi tenió una actuazión pro destacada en o primer tiempo, en an asistió a Higuaín en o primer gol, que fuo incorrectamén anulau. Finalmén, Lavezzi empazó o partiu, y muitos de los rinflas archentins se retiroron alicortaus d'o estadio. A mayoría d'as criticas ta Messi s'amortoron o 15 de noviembre de 2011 en o partiu fren a a selezión colombiana. Messi estió a fegura d'o partiu, por aber marcau o gol de l'empaze y aber estau fundamental pa lo segundo tanto, anotau por Sergio Agüero. Dimpués d'a victoria, cualques meyos de comunicazión lo catalogoron como "un Messi imparable", pero se lo criticó muito a causa que no podeba brillar chugando pa lo suyo país como lo feba en o suyo equipo.